**Anerkendelsens egenskaber**

* Forestil dig, at du har noget personligt, du skal betro til en anden. Beskriv, hvordan det andet menneske skulle være, for at du ville dele det personlige med ham eller hende. Hvilke fornemmelser og egenskaber vil du gerne have, at rummet er præget af?
* Gruppeøvelse: Sæt nogle enkeltord på de egenskaber, som ville betyde, at du turde dele noget personligt med en anden. Skriv det på små kort – for eksempel ”omsorgsfuld”, ”positiv”, ”åben”, ”varm”. Tag en snak i gruppen om dette, og del kortene ud til dem, der netop er gode til denne egenskab.